Kispál és a Borz

A Kispál és a Borz egy magyar alternatívrock-együttes. 1987-ben alakult Pécsett. 2010-ig működött, majd 2022-ben újraalakult.

Története
A Kispál és a Borzot 1987-ben Bräutigam Gábor, Ózdi Rezső, Kispál András és Lovasi András alapította. Első fellépésük a Szenes klubban volt 1987. december 10-én. 1989-ben kiadták első demójukat Tökéletes helyettes 50 percig címmel, majd megjelentették első albumukat is Naphoz Holddal néven. Az együttes tagjai az évek alatt sokat cserélődtek. Többször volt doboscsere: Bräutigam Gábort Tóth (Csülök) Zoltán váltotta, őt pedig 2002 nyarán Michael Zwecker. 1996-ig trióként játszott, ekkor csatlakozott hozzájuk Dióssy Ákos. 2006-ban Michael Zwecker elhagyta az együttest, őt Bóra Áron váltotta, de mintegy egyévnyi játék után ő is elhagyta a zenekart. Legújabb dobosuk a 2007 telén "beavatott" Mihalik Ábel volt, őt 2022-ben Bajkai Ferenc váltotta. Gyakran vendégművészekkel léptek fel, például a Pál Utcai Fiúk énekesével, Leskovics Gáborral. 2006 szeptemberében a Sláger rádió és az Origo által indított Álomsláger című szavazáson, melynek célja „minden idők kedvenc magyar slágerének” a kiválasztása volt, az együttes dala, a Ha az életben a 3. helyezett lett.

2009 szeptemberében megjelent a zenekar első DVD-je. A szimplán csak „Koncert” névre keresztelt kiadványon a 2007-es pécsi 20 éves jubileumi koncertjük anyaga látható. Érdekessége, hogy a DVD-hez jár egy kód is, amivel a zenekar weboldaláról egy eddig kiadatlan, négy számot tartalmazó Kispál és a Borz EP-t lehet letölteni. A zenekar egy szórakoztató videóklipet is forgatott a „Többiektől” című dalra, melyet Merényi Dávid és Nagy Gergő (nagymerénylet produkció) rendezett.

2010-ben bejelentették, hogy huszonhárom év aktív zenélés és tizenegy stúdióalbum után az együttes befejezi pályafutását. Búcsúkoncertjüket 2010. augusztus 9-én, a Sziget Fesztivál „mínusz egyedik” napján tartották. Az együttes búcsúelőadására 45 000 néző volt kíváncsi. A koncertről készült mozifilmet 2010. november 24-én vetítették a mozikban, 21 helyszínen egyszerre.

2022-ben, 12 évvel a feloszlásuk után a Partizán műsorában jelentették be a visszatérésüket, és egy új album kiadását. Az album 2023. május 5-én jelent meg Beszorult mondat címmel. A lemezen közreműködik többek között Bräutigam Gábor, G. Szabó Hunor és Krúbi, utóbbi a címadó dalban.

A név eredete 
Az eredeti elképzelés szerint az együttes neve csak „Borz” lett volna (az akkoriban népszerű Bros és a The Doors nevének egyfajta parafrázisaként). Ezt azonban Kispál András kifogásolta, arra hivatkozva, hogy korábban csupa állatról elnevezett együttesben játszott, amik sikertelenek voltak. Ezért úgy döntöttek, hogy őt kiemelik a névben.

Díjak 
 EMeRTon-díj (1994)

Tagok

Jelenlegi felállás
 Kispál András – gitár (1987–2010, 2022–)
 Lovasi András – basszusgitár, ének, szöveg (1987–2010, 2022–)
 Dióssy D. Ákos – billentyűs hangszerek, csörgő, vokál (1995–1998: vendég, 1998–2010, 2022–: tag)
 Bajkai Ferenc – dob, ütősök (2022–)

Alapító tagok
 Ózdi Rezső – basszusgitár (1987–1988)
 Bräutigam Gábor – dob (1987–1995)
 Kispál András – gitár
 Lovasi András – basszusgitár, ének, szöveg

Korábbi tagok
 Tóth „Csülök” Zoltán – dobok, ütősök (1995–2002)
 Vittay Ferenc – gitár, vokál (1995–1998: vendég, 1998–2000: tag)
 Michael Zwecker – dob, ütősök (2002–2006)
 Bóra Áron – dob, ütősök (2006–2007)
 Mihalik Ábel – dob, ütősök (2007–2010)

Vendégművészek
 Hárságyi Péter – dob
 Leskovics Gábor „Lecsó” – gitár, vokál, ének (1995–2007, 2010)
 Németh Juci – ének
 Pál István – hegedű
 Sasvári Géza András – gitár (2008–2010)
 Szabó Attila – hegedű
 Tóth „Csülök” Zoltán – dob, ütősök (2007–2010)
 Varga Livius – dob, vokál

Idővonal

Kiadványaik

Stúdióalbumok

 Naphoz Holddal (1991)
 Föld kaland ilyesmi… (1992)
 Ágy asztal tévé (1993)
 Sika, kasza, léc (1994)
 Ül (1996)
 Bálnák, ki a partra (1997)
 Holdfényexpressz (1998)
 Velőrózsák (2000)
 Bandi a hegyről (2001) – Lovasi András szólóalbuma a Kispál és a Borz tagjaival
 Turisták bárhol (2003)
 Én, szeretlek, téged (2004)
 Beszorult mondat (2023)

Koncertalbumok

 Happy Borzday (1997)
 Élősködés (2003) – a 2002-es 15 éves jubileumi koncertturné állomásain készült felvételek, a Turisták bárhol dupla-lemezes limitált első kiadásának mellékleteként is megjelent
 Élősködés – Budapest Élősködés – Debrecen Élősködés – Győr Élősködés – Miskolc Élősködés – Pécs Élősködés – Sopron Élősködés – Szeged 20 év – Csendesülős (2007) – a 20 év dupla album része (Szeged, 2006. december 21. és Pécs, 2006. december 27.)
 Napozz Holddal (2010) – búcsúkoncert (Budapest, Sziget Fesztivál, 2010. augusztus 9.) + a Többiektől EP anyaga

Középlemezek

 Fák, virágok, fény maxi (1995) 
 Kicsit maxi (1997) 
 Tesis a világ maxi (1998) 
 Az nem lehet soha maxi (1999) 
 Hang és fény maxi (2000) 
 Nagyon szerelmes lányok EP (2002)
 Bónusz multimédia-melléklet: négy dal az első demóról, klipek 1990-től 2002-ig
 Többiektől EP (2009)
 2009 – digitális letöltés, a Koncert DVD bónuszaként
 2010 – CD, a Napozz Holddal bónuszaként

Demók

 Kispál és a Borz (1988) 
 Tökéletes helyettes 50 percig (1989)
 Élet a légypapíron (1995) 

Filmzenealbum

 Csinibaba (1996)

Remixalbumok

 KispálraMix (2000)
 Holnaphoz Holddal (2012)

Válogatások

 20 év (2007) – dupla album

Videók

 Koncert (2009) – 20 éves jubileumi koncert (Pécs, Lauber Dezső Sportcsarnok, 2007. december 28.)
 Három (az 1392-ből) (2009) – dokumentumfilm a 20 éves jubileumi turnéról (csak digitális letöltés, a Koncert DVD bónusza)
 Kötelező videók 1992–2009 (2009) – klipgyűjtemény
 Napozz Holddal – A Kispálfilm (2010) – Búcsúkoncert (Budapest, Sziget Fesztivál, 2010. augusztus 9.)

Könyvek

 Lovasi András–S. Varga Ilona: Jutka Emese Pistike ésatöbbiek – Kispál és a Borz daloskönyv Marton László „Távolodó”: Pécsi szál – Kispál-könyv''

Tribute zenekarok 
 Tökéletes Helyettesek
 Asztalhoz Emberek

Jegyzetek

További információk 
 Az együttes hivatalos honlapja
 Az együttes egykori, hivatalos blogja
RTL Klub XXI. század-műsor
Privát rocktörténet-sorozat
Kiscsillag zenekar – a Kispál és a borz tagjainak későbbi zenekara 
 Linkgyűjtemény az együttesről
 Kispál és a Borz rajongói oldal
 Napozz Holddal – A Kispálfilm honlapja

Kapcsolódó szócikkek
 Kiscsillag
 Könnyűzene Pécsen
 Pécs kulturális élete

Pécsi könnyűzenei együttesek
Magyar alternatívrock-együttesek
1987-ben alakult együttesek
EMeRTon-díjasok